Thembisa

IThembisa inxuluma elikhulu elisenyakatho ne-Kempton Park eMpumalandi, esifundazweni saseGauteng, eNingizimu Afrika. Leli nxuluma lasungulwa ngowe-1957 ngenkathi abantu abansundu besuswa enxulumeni i-Alexanda nakwezinye izikhundla e-Edenvale, e-Kempton Park, e-Midrand nase-Germiston.

 uMlando 
Leli nxuluma lakhiwa ngowe-1957, ngaphansi kokuphatha komkhandlu wesidlavela sase-Germiston owawuqondisa ukususwa kwabantu abansundu ngempoqo ezindaweni ezithathwa ngokuthi ngezabelungu, ezifana ne-Dindela, e-Tikkieline, e-Phelindaba, nase -Modderfontein eyayihlanganisa i-Edenvale, i-Modderfontein ne-Kempton Park. Inxuluma lesibili elikhulu eGoli, lilandela i-Soweto.

Ngowe-1977 uhulumeni weleka iMikhandlu yoMphakathi futhi ngowe-1982 wayithuthukisa kwaba iMikhandlu yesiDlidli, ngaphansi koMthetho wamaGunya aseziNdaweni zabaNsundu. Uhulumeni wanika le Mikhandlu amandla alinganiselwe kodwa wayincisha amandla angokwezimali. Ngalokho, ukuze ikhuphule imalingeniso ngenhloso yokuthuthukisa amanxuluma, lemikhandlu yakhuphula imali yokuqasha neyezidingongqangi. Lokhu kwabangela abahlali basemanxuumeni ahlukene, kuhlanganise neThembisa, ukuba basungule izinhlaka zomphakathi ukuze bamelane nokukhushulwa kwemali yokuqasha nezidingonqangi.

Imithombo

Category:Amalokishi eRiphabliki waseNingizimu Afrika
Category:Amadolobha eRiphabliki yaseNingizimu Afrika